Geweld is apartheid se skuld – Zuma | Nuus24
Johannesburg – Geweld in die samelewing het sy oorsprong uit die apartheidstelsel, het pres. Jacob Zuma Vrydag gesê."Ek dink nie ons as 'n nasie het oornag gewelddadig geword nie. Geweld is 'n direkte gevolg van apartheid. Apartheid was 'n baie gewelddadige stelsel. So gewelddadig dat hulle jou doodskiet as jy vreedsaam betoog," het Zuma op 'n ontbytvergadering van The New Age gesê.Zuma het gesê die ANC is 'n nie-gewelddadige organisasie. Hy het verder gesê weens die volgehoue geweld van die apartheidsregering, moes die party sy wapens opneem."Diegene wat byvoorbeeld betoog, is gereed om gewelddadig te wees omdat hulle uit die situasie kom dat jy geskiet gaan word indien jy betoog."As dit ons agtergrond is, beteken dit nie die probleem gaan oornag opgelos word nie. Dit gaan tyd neem."Zuma het egter gewelddadige betogings veroordeel en 'n beroep op burgerlikes gedoen om ander mense se regte te respekteer indien hulle betoog.– Volg Nuus24 op Twitter
Lees meer oor: jacob zuma | apartheid VOLGENDE OP NUUS24X